Конституционен конвент
Конституционният конвент на САЩ (известен също като Филаделфийски конвент и Федерален конвент) се състои от 14 май до 17 септември 1787 г., във Филаделфия, Пенсилвания, за да разреши проблеми в управлението на Съединените американски щати, които функционират под Устава на конфедерацията след независимостта от Великобритания. Въпреки че се преполага, че Конвентът е предназначен за ревизиране на Устава на конфедерацията, намерението от самото начало на мнозина от поддръжниците му, главни сред които са Джеймс Мадисън и Александър Хамилтън, е да създаде ново правителство, а не да се поправи съществуващото. Делегатите избират Джордж Уошингтън да председателства Конвента. Резултатът от Конвента е Конституцията на САЩ, поставяйки го сред най-значимите събития в историята на САЩ.